Jennifer Love Hewitt

Jennifer Love Hewitt (sündinud 21. veebruaril 1979 Wacos Texase osariigis) on USA näitleja ja laulja.

Ta on proovinud kätt ka telerežissöörina. 2010. aastal ilmus talt raamat "The Day I Shot Cupid: Hello, My Name Is Jennifer Love Hewitt and I'm a Love-aholic". 2011. aastal asus Hewitt lavastama oma esimest filmi.

Love Hewitt kasvas üles Texases. Esinejadebüüdi tegi ta lauljana juba kolmeaastaselt. Viieaastaselt hakkas ta tantsutundides käima. Sealt jõudis ta show-tantsutruppi Texas Show Team, mis käis esinemas muu hulgas ka Nõukogude Liidus.

Kui ta oli kümneaastane, kolis pere Los Angelesse, kus ta alustas ka oma näitlejakarjääri. Algul tegi ta kaasa nii mõneski telereklaamis ning aastatel 1989–1992 mängis ta Disney Channeli sarjas "Kids Incorporated". Tuntuks sai ta aga oma osatäitmistega Fox Televisioni populaarses sarjas "Party of Five" (1995–1999) ning filmides "I Know What You Did Last Summer" ("Eelmise suve saladus"; 1997) ja "I Still Know What You Did Last Summer" ("Eelmise suve saladus 2"; 1998). Ta on mänginud peaosa ka kelmikomöödias "Heartbreakers" ("Südametemurdjad"; 2001) koos Sigourney Weaveriga ning action-komöödias "The Tuxedo" ("Smoking"; 2002) koos Jackie Chaniga.

Telesarjas "Kummituselausuja" (2005–2010) mängis Hewitt peaosa: noort naist Melinda Gordonit, kes suhtleb vaimudega. Selle rolli eest pälvis ta ka Saturni auhinna aastail 2007 ja 2008 kui parim naisnäitleja telesarjades. Sarjas "Kliendinimekiri" mängib ta Riley Parksi.

Jennifer Love Hewitt on avaldanud neli plaati, mis on küll rohkem edu saavutanud Jaapanis ja Euroopas kui kodumaal USA-s. Tema edukaim singel "How To Deal" (aastast 1999; filmi "Eelmise suve saladus 2" soundtrack'ilt) jõudis edetabelis Billboard Hot 100 kohale 59, kuid näiteks Austraalias oli see laul edetabelis 8. kohal. Edukaim album oli Meredith Brooksi produtseeritud "BareNaked" (2002), mis jõudis USA-s 37. kohale. Pärast 2003. aastat pole Hewitt enam muusikaga eriti tegelenud.

 Isiklikku 
2013. aasta novembris abiellus ta telesarja "Kliendinimekiri" kaasnäitleja Brian Hallisayga. Paari tütar on sündinud viis päeva hiljem ja poeg juunis 2015.

 Filmograafia 
 Aasta  Pealkiri  Eestikeelne pealkiri  Märkused  1989–1991  "Kids Incorporated"   Telesari (3 osa) 1991  "Running Wilde"   Sarja pilootosa 1992  "Munchie"   1992–1993  "Shaky Ground"   Telesari (17 osa) 1993  "Little Miss Millions"   1993  "Sister Act 2: Back in the Habit"   1994  "The Byrds of Paradise"   Telesari (7 osa) 1994–1995  "McKenna"   Telesari (3 osa) 1995–1999  "Party of Five"   Telesari (99 osa) 1996  "House Arrest"   1997  "Trojan War"  "Ohutu seks" (ka "Trooja sõda")  1997  "I Know What You Did Last Summer"  "Eelmise suve saladus"   1998  "Boy Meets World"   Telesari 1998  "Can't Hardly Wait"  "Ei suuda enam oodata"  1998  "Telling You"   1998  "Zoomates"   Lühifilm 1998  "I Still Know What You Did Last Summer"  "Eelmise suve saladus 2"  1999  "Hercules"   Telesari (hääl) 1999  "The Suburbans"   1999–2001  "Time of Your Life"   Telesari (sarja "Party of Five" spin-off; 19 osa) 2000  "The Audrey Hepburn Story"   Telefilm 2001  "Heartbreakers"  "Südametemurdjad" 2002  "The Hunchback of Notre Dame II"   Video (hääl) 2002  "The Adventures of Tom Thumb & Thumbelina"   Video (hääl) 2002  "The Tuxedo"  "Smoking"   2002  "Groove Squad"   Video (hääl) 2004  "The Devil and Daniel Webster"   2004  "In the Game"   Telefilm 2004  "If Only"  "Mis oleks, kui..."  2004  "American Dreams"   Telesari (2 osa) 2004  "Garfield"  "Garfield"  2004  "A Christmas Carol"  "Jõulumuusikal"  Telefilm 2005  "Confessions of a Sociopathic Social Climber"  "Karjeristi pihtimus"  Telefilm 2005  "The Truth About Love"  "Kogu tõde armastusest"  2005–2010  "Ghost Whisperer"  "Kummituselausuja" Telesari (107 osa) 2006  "Garfield: A Tail of Two Kitties"  "Garfield 2: Kahe kassi lugu"  2008  "Delgo"  "Delgo"  (hääl) 2009  "The Magic 7"   Telefilm 2009  "Yes, Virginia"   Telefilm 2010  "The Client List"  "Salajane nimekiri"  Telefilm 2010  "Law & Order: Special Victims Unit"  "Seaduse nimel: Seksuaalkuritegude uurimisüksus"  Telesari (1 osa) 2011  "The Lost Valentine"   Telefilm 2011  "Café"   Video 2011–2014  "Hot in Cleveland"   Telesari (3 osa) 2012  "Jewtopia"   2012–2013  "The Client List"  "Kliendinimekiri"  Telesari (25 osa) 2014–2015  "Criminal Minds"  "Kurjuse kannul"  Telesari (18 osa)

 Vaata ka 
"Hero (Enrique Iglesiase laul)"

 Välislingid 

Näitleja koduleht

Kategooria:Ameerika Ühendriikide lauljad
Kategooria:Ameerika Ühendriikide näitlejad
Kategooria:Sündinud 1979